Dryas octopetala

Dryas octopetala  l'è 'na piànta de fiùr a distribusiù àrtico-alpina che fà part de la famìa botànica de le Rosaceae. La g'ha portamènt de boscaì pesèn e la scàmpa divèrsi agn, la fùrma dele colònia che pöl véser pò a bèle grànde de preferènsa en ambièncc ruciùs e che par dei tapé.

 Descrisiù 
[[Archivi:Dryas octopetala seed head.jpg|thumb|left|180px|Enfrötescènsa de Dryas octopetala.]]
I gamp i è de tìpo arbüstìf, töcc storzégn, che trà fò dei ram che se svelöpa 'n orizontàl. Le fòie i è sènsa péi de l'endrìt, e tomentùze biànche de l'envèrs. I fiùr i se fùrma 'nsìma a dèi gamp lónch de 3 a 10 ghèi, e i g'ha òt pétali de culùr biànch cremùs. I péi del fröt, che par piöme, prima i g'ha aspèt storzégn, töcc tacàcc ensèma e sterlözèncc, dòpo i se sepàra e i se dèrf fò 'nfìna a furmà 'n balù, che vé facilmènt sparnegàt del vènt.

La crès en pòscc sèch endóche la néf la se delégua per prìma e 'ndoche 'l teré l'è calcàreo, 'n mès al geròt e a le scarpàde ruciùze.

 Distribusiù Dryas octopetala l'è 'na piànta che crès endèn areàl bèl grant en àree montagnùze con préde calcàree. Se la tróa en töt l'Artich, endèi mucc de la Scandinavia, sö le Alpi, Carpàsi, Pirenèi, Balcani, Càucazo e pòscc izolàcc de àlta montàgna. 
'N Gran Bretagna, se la tróa söi mucc Pennini (endèl'Inghiltèra setentriunàla), endèn pér de stasiù en Snowdonia (Gales setentriunàl), e piö facilmènt endèle Highlands en Scòsia; en Irlanda se la tróa 'ndèl Burren e e 'n póch óter pòscc. En Amèrica setentriunàla, la rìa 'nfìna al Colorado e a le Montàgne ruciùze.

 Taxonomía Dryas octopetala l'è stàda discriìda del Linèo endèla püblicasiù Species Plantarum 1: 501–502. 1753. |título=  Tropicos.org. Missouri Botanical Garden

Sinònim
 Relación de variedades en ITIS
 Dryadaea octopetala (L.) Kuntze  
 Dryas alpina Salisb. 
 Dryas chamaedrifolia (Crantz) Gray 
 Dryas chamaedryoides Pall. 
 Dryas octopetala forma hirsuta Hartz 
 Dryas octopetala var. typica Beck 
 Geum chamaedrifolium Crantz 
 Ptilotum octopetalum (L.) Dulac 
  en PlantList

 Galerìa de foti

Riferimèncc

 Leteradüra 
 Xaver Finkenzeller: Alpenblumen, München 2003, ISBN 3-576-11482-3
 Kremer, Strauchgehölze. Niedernhausen, 2002. ISBN 3-576-11478-5
 Fischer, M. A., Adler, W. & Oswald K.: Exkursionsflora für Österreich, Liechtenstein und Südtirol, Linz, 2005, ISBN 3-85474-140-5
 Düll, Kutzelnigg: Taschenlexikon der Pflanzen Deutschlands'', 2005, ISBN 3-494-01397-7

 Colegamèncc estèrni 

 Dryas octopetala en el Pirineo
 Dryas octopetala, herbario de Jaca
 Verbreitungskarte weltweit

Categoria:Rosaceae